CELEX: 32015D1302
Language: hr
Date: 2015-07-28 00:00:00
Title: Odluka Komisije (EU) 2015/1302 оd 28. srpnja 2015. o utvrđivanju IHE-ovih (Integrating the Healthcare Enterprise) profila za pozivanja u javnoj nabavi (Tekst značajan za EGP)

29.7.2015   
            
            
               HR
            
            
               Službeni list Europske unije
            
            
               L 199/43
            
         ODLUKA KOMISIJE (EU) 2015/1302
   оd 28. srpnja 2015.
   o utvrđivanju IHE-ovih (Integrating the Healthcare Enterprise) profila za pozivanja u javnoj nabavi
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1025/2012 Europskog parlamenta i Vijeća od 25. listopada 2012. o europskoj normizaciji, o izmjeni direktiva Vijeća 89/686/EEZ i 93/15/EEZ i direktiva 94/9/EZ, 94/25/EZ, 95/16/EZ, 97/23/EZ, 98/34/EZ, 2004/22/EZ, 2007/23/EZ, 2009/23/EZ i 2009/105/EZ Europskog parlamenta i Vijeća te o stavljanju izvan snage Odluke Vijeća 87/95/EEZ i Odluke br. 1673/2006/EZ Europskog parlamenta i Vijeća (1), a posebno njezin članak 13. stavak 1.,
   nakon savjetovanja s europskom platformom za više interesnih skupina o normizaciji IKT-a i sa stručnjacima iz sektora,
   budući da:
   
               (1)
            
            
               Normizacija ima važnu ulogu u podupiranju strategije Europa 2020., kako je navedeno u Komunikaciji Komisije pod naslovom „Europa 2020.: strategija za pametan, održiv i uključiv rast” (2). U više vodećih inicijativa strategije Europa 2020. naglašava se važnost dobrovoljne normizacije na tržištima proizvoda ili usluga radi osiguravanja usklađenosti i interoperabilnosti među proizvodima i uslugama, poticanja tehnološkog razvoja i podupiranja inovativnosti.
            
         
               (2)
            
            
               Uspostavljanje jedinstvenog digitalnog tržišta ključni je prioritet Europske unije, kako je istaknuto u Godišnjem pregledu rasta za 2015. godinu (3). Komisija je pokrenula Strategiju jedinstvenog digitalnog tržišta (4) u kojoj je posebno istaknuta uloga normizacije i interoperabilnosti u stvaranju europskog digitalnog gospodarstva s dugoročnim potencijalom za rast.
            
         
               (3)
            
            
               U digitalnom društvu normizacijski dokumenti postali su nužni za osiguravanje interoperabilnosti među uređajima, aplikacijama, spremištima podataka, uslugama i mrežama. U Komunikaciji Komisije pod naslovom „Strateška vizija za europske norme: kretanje naprijed kako bi se poboljšao i ubrzao održiv rast europskog gospodarstva do 2020.” (5) prepoznaje se specifičnost normizacije informacijskih i komunikacijskih tehnologija (IKT) jer se razvoj rješenja, aplikacija i usluga IKT-a često odvija u okviru globalnih foruma i konzorcija IKT-a koji su preuzeli ulogu vodećih organizacija za razvoj normi u sektoru IKT-a.
            
         
               (4)
            
            
               Uredbom (EU) br. 1025/2012 nastoji se modernizirati i poboljšati europski okvir za normizaciju. Njezinim odredbama uspostavlja se sustav u okviru kojeg Komisija može odlučiti o utvrđivanju najrelevantnijih i najšire prihvaćenih tehničkih specifikacija IKT-a koje su izdale organizacije koje nisu europske, međunarodne ili nacionalne organizacije za normizaciju. Mogućnost upotrebe cijelog raspona tehničkih specifikacija IKT-a pri nabavi hardvera, softvera i usluga iz područja informacijske tehnologije omogućit će interoperabilnost, pomoći da se izbjegne ovisnost javne uprave o pojedinačnom dobavljaču i potaknuti tržišno natjecanje u ponudi interoperabilnih rješenja IKT-a.
            
         
               (5)
            
            
               Tehničke specifikacije IKT-a koje mogu biti prihvatljive za pozivanja u javnoj nabavi moraju biti u skladu sa zahtjevima navedenima u Prilogu II. Uredbi (EU) br. 1025/2012. Usklađenost s tim zahtjevima jamči javnim tijelima da su tehničke specifikacije IKT-a temeljene na načelima otvorenosti, pravičnosti, objektivnosti i nediskriminiranja koja Svjetska trgovinska organizacija (WTO) priznaje u području normizacije.
            
         
               (6)
            
            
               Odluku o utvrđivanju specifikacije IKT-a treba donijeti nakon savjetovanja s europskom platformom za više interesnih skupina o normizaciji IKT-a, osnovanom Odlukom Komisije 2011/C 349/04 (6) te drugih savjetovanja sa stručnjacima iz sektora.
            
         
               (7)
            
            
               Europska platforma za više interesnih skupina o normizaciji IKT-a 2. listopada 2014. ocijenila je 27 IHE-ovih profila (Integrating the Healthcare Enterprise), u odnosu na zahtjeve navedene u Prilogu II. Uredbi (EU) br. 1025/2012 te dala pozitivnu ocjenu o njihovu utvrđivanju za pozivanja u javnoj nabavi. Ocjena 27 IHE-ovih profila zatim je proslijeđena na savjetovanje u okviru mreže državnih tijela nadležnih za e-zdravstvo osnovane člankom 14. Direktive 2011/24/EU Europskog parlamenta i Vijeća (7) koja je potvrdila pozitivnu ocjenu njihova utvrđivanja.
            
         
               (8)
            
            
               U okviru IHE-ove inicijative razvijaju se tehničke specifikacije IKT-a u području informacijskih tehnologija u sektoru zdravstva. Navedenih 27 IHE-ovih profila detaljne su specifikacije razvijene u okviru IHE-ovih odbora tijekom 15 godina kojima se poboljšava odabir prihvaćenih normi koje opisuju različite razine interoperabilnosti (npr. razinu komunikacije protokola ili tehničku, sintaktičku, semantičku i aplikacijsku razinu) u cilju pronalaženja interoperabilnih rješenja za razmjenu i dijeljenje medicinskih podataka.
            
         
               (9)
            
            
               Tih 27 IHE-ovih profila ima potencijal za povećavanje interoperabilnosti usluga i aplikacija e-zdravstva koje će biti na korist pacijentima i medicinskim stručnjacima. Stoga bi tih 27 IHE-ovih profila trebalo utvrditi kao tehničke specifikacije IKT-a koje su prihvatljive za pozivanja u javnoj nabavi,
            
         DONIJELA JE OVU ODLUKU:
   Članak 1.
   IHE-ovi profili navedeni u Prilogu prihvatljivi su za pozivanja u javnoj nabavi.
   Članak 2.
   Ova Odluka stupa na snagu dvadesetog dana od dana objave u Službenom listu Europske unije.
   
      Sastavljeno u Bruxellesu 28. srpnja 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 316, 14.11.2012., str. 12.
   
   
      (2)  COM(2010) 2020 završna verzija od 3. ožujka 2010.
   
      (3)  COM(2014) 902
   
      (4)  Komunikacija Komisije Europskom parlamentu, Vijeću, Europskom gospodarskom i socijalnom odboru i Odboru regija o Strategiji jedinstvenog digitalnog tržišta za Europu COM(2015) 192 završna verzija od 6. svibnja 2015.
   
      (5)  COM(2011) 311 završna verzija od 1. lipnja 2011.
   
      (6)  Odluka Komisije 2011/C 349/04 od 28. studenoga 2011. o osnivanju europske platforme za više interesnih skupina o normizaciji IKT-a (SL C 349, 30.11.2011., str. 4.).
   
      (7)  Direktiva 2011/24/EU Europskog parlamenta i Vijeća od 9. ožujka 2011. o primjeni prava pacijenata u prekograničnoj zdravstvenoj skrbi (SL L 88, 4.4.2011., str. 45.).
   
      PRILOG
      
         POPIS IHE-ovih PROFILA PRIHVATLJIVIH ZA POZIVANJA U JAVNOJ NABAVI
      
      
                  1.
               
               
                  IHE XCPD: Cross-Community Patient Discovery;
               
            
                  2.
               
               
                  IHE XCA: Cross-Community Access;
               
            
                  3.
               
               
                  IHE XCF: Cross-Community Fetch;
               
            
                  4.
               
               
                  IHE XDR: Cross-Enterprise Document Reliable Interchange;
               
            
                  5.
               
               
                  IHE CT: Consistent Time;
               
            
                  6.
               
               
                  IHE ATNA: Audit Trail and Node Authentication;
               
            
                  7.
               
               
                  IHE BPPC: Basic Patient Privacy Consents;
               
            
                  8.
               
               
                  IHE XUA: Cross-Enterprise User Assertion;
               
            
                  9.
               
               
                  IHE PRE: Pharmacy Prescription;
               
            
                  10.
               
               
                  IHE DIS: Pharmacy Dispense;
               
            
                  11.
               
               
                  IHE XPHR: Exchange of Personal Health Record Content;
               
            
                  12.
               
               
                  IHE XD-MS: Cross-Enterprise Sharing of Medical Summaries Integration Profile;
               
            
                  13.
               
               
                  IHE XD-SD: Cross-Enterprise Sharing of Scanned Documents;
               
            
                  14.
               
               
                  IHE PIX: Patient Identifier Cross-Referencing;
               
            
                  15.
               
               
                  IHE PDQ: Patient Demographics Query;
               
            
                  16.
               
               
                  IHE XDS.b: Cross-Enterprise Document Sharing;
               
            
                  17.
               
               
                  IHE XDS-I.b: Cross-Enterprise Document Sharing for Imaging;
               
            
                  18.
               
               
                  IHE XD-LAB: Laboratory Reports;
               
            
                  19.
               
               
                  IHE XDM: Cross-Enterprise Document Media Interchange;
               
            
                  20.
               
               
                  IHE SVS: Sharing Value Sets;
               
            
                  21.
               
               
                  IHE SWF: Radiology Scheduled Workflow;
               
            
                  22.
               
               
                  IHE SWF.b: Radiology Scheduled Workflow;
               
            
                  23.
               
               
                  IHE PIR: Patient Information Reconciliation;
               
            
                  24.
               
               
                  IHE PAM: Patient Administration Management;
               
            
                  25.
               
               
                  IHE LTW: Laboratory Testing Workflow;
               
            
                  26.
               
               
                  IHE LCSD: Laboratory Code Sets Distribution;
               
            
                  27.
               
               
                  IHE LWA: Laboratory Analytical Workflow.